open-index/open-wikipedia-markdown huggingface dataset:
Yogi Bär

**Yogi Bär** is a US-amerikanische Zeichntrick-Figua vom Hanna-Barbera-Studio, des san de, de aa *Familie Feuerstein* gmocht hom und 1940 - 1958 de easchte Serie von *Tom und Jerry*.

Zum easchtn Moi is da Yogi Bär 1958 in da Zeichntrickserie *Hucky und seine Freunde* auftretn. 1961 hod a a eigene Serie griagt: *The Yogi Bear Show*. Zua Zeit wiedahoit da Pay-TV-Senda *Boomerang* de Serie, de wo friara aa in ARD und RTL zoagt woan is.

2010 is a Realfuim in 3D in de deitschn Kinos kema, untam Titl "Yogi Bär".

## Inhoid

Da Yogi Bär lebt im *Jellystone Park* (gmoant is damit da *[[Yellowstone-Nationalpark]]*). Sei Liablingsbschäftigung is, dena Bsuachan de Picknick-Keab z stejn. Damit kimmt a imma wieda in Konflikt mitn Ranger Smith, an Aufpassa im Jellystond Park. Sei Freind is da kloane Bär Boo Boo, sei Freindin de Cindy Bearerg.

Sei Slogan hoasst: *„I’m smarter than the average bear!“* (boarisch: *„I bin schlaua ois wia da Duachschnittsbär!“*)

## Im Netz

* 
* TV-Nostalgie: Yogi Bär
* Fernsehserien.de: Yogi Bär Episodenfiara
* Infos zum Fuim
* Yogi Bear 3D

## Beleg
Sitting Bull

**Sitting Bull** (in Lakota **Tȟatȟáŋka Íyotake** - „da Bulle, wo si niedahockt“; * um 1831 am Grand River, Siid-Dakota; † 15. Dezemba 1890 am Grand River, Noad-Dakota) woa a berihmta Oba-Haiptling und Medizinmo vo de Hunkpapa-Lakota-Sioux. Ea woa a legendär Ofiara wearend da letztn Freiheitsbewegung vo de noadamerikanischn Indiana (1866–1876).

Da Sitting Bull hod, aa noch de Niedalong vo de Indiana, bis zletzt im Reservat on da traditionejn indianischn Lemsweis festghoidn. Wei ra de Geistadonz-Bewegung bei seine Ohänga zuaglossn hod, hod eam de indianische Reservatspolizei mit Untastitzung vo da US-Army festgnumma. Wei seine Ohänga Widastond gleistet hom, is a vo de Polizistn daschossn und sei Leich vastimmet woan. Zwoa Woch spada is zum Massaka vo Wounded Knee keman.

## Literatua
* Dee Brown: *Begrabt mein Herz an der Biegung des Flusses.* Deitsche Ausgob, Hamburg 1972.
* Ernie LaPointe: *Sitting Bull: His Life and Legacy.* Gibbs Smith Pub 2009, ISBN 978-1-4236-0556-0.
* Bill Yenne: *Sitting Bull.* Westholme 2008, ISBN 978-1-59416-060-8.
* Gregor Lutz, Tatanka Oyate: *Die Lakota - Amerikas vergessene Kinder.* BoD, Norderstedt 2009, ISBN 978-3-8370-9888-4.

## Im Netz

* 
* ''So endete das Leben Tatanka-Yotankas'' 
* Hoamseitn vo de American Tribes
*  De Stanley Vestal Manuskripte
Marmorierte Forelle

Die Marmorierte Forell (Salmo trutta marmoratus) isch an Unterårt va der Europäischen Forell (S. trutta) unt lép in die Zuafliss va der nérdlichen Adria. Sie håt gern schnell rinnets Wåsser mit Schóder unt Stoan. Óbwóhl sie schón seit Jåhrtausnte då isch, håt sie sich nérdlich va die Ålpm nét ångsiedlt óder jednfålls nét dauerhåft. In Sidtiról isch’i der „wichtigste“ Fisch, isch zem in die groaßn Fliss unt in die Unterlaif va ihre Zuafliss. Sie isch einheimisch unt Mitte van 20. Jåhrhundert schón pan Aussterbm gwésn. Die Fischer gébm sich Miah, dé Unterårt weiterzuzichtn; as gip an oagene Zuchtånstålt (Éggntål), die kinstliche Aufzucht isch nét oanfåch. In Schlowenien kimmert man sich aa drum, dass sie nét ausstirp. Man åchtet aa drauf, dass sie sich méglichst genetisch rein pleip unt sich nét mit der Påchforell kraizt. 

In Unterschied zu der Påchforell håt sie afn Ruggn a marmorårtigs Muster (Wellnlinien), die roatn Tupftn pleibm pis zu finf Jåhr lång derhåltn, die Schuppm sein kloan. Sie wert pis 15 Kilo schwar unt aa mehr.

Sie frisst kloane Viecher (Schneggn, Insektn, ...) unt aa kloane Fisch. Die Loachzeit isch in Novémer-Dezémer; zun Loachn wåndern sie óft a påår Kilometer. Der Milchner håt zu der Loachzeit an dunklen Pauch. Schoanzeit isch van Október pis Ånfang Febrar.

## Im Netz
* https://web.archive.org/web/20151212122202/http://www.fischen-pescare.bz.it/zucht_d.php
* https://web.archive.org/web/20090531073432/http://www.provinz.bz.it/forst/fischerei/1389.asp
Syrien

**Syrien** is a Stoot in Asien und grenzt an Israel, Jordanien, Libanon, Türkei und Irak.

## Gschicht

De remische Provinz Syria is 63 v. Kr. grindt wor und is recht reich und wichti gwen. Noch da Islamisiarung anno 634 hod de Heaschoft iwa des Gebiet efta gwexlt. Anno 1930 is de Syrische Republik zan eascht Moi grindt und 1946 unobhengi worn. Seid am Stootsstreich anno 1963 is Syrien a Oaparteinstoot, dea wo vo da Baath-Partei regiad wead.

## Biagakriag

Im Fruahjoar 2011 is noch ana Reih vo Demonstrationa za an Biagakriag kema. Seiddem is as Land de facto zasticklt. Wobei da Großtei vo da Beväikarung und de wichtigstn Städt vo da Syrischn Regiarung vo da Baath-Partei beheascht wead. Da flächnmassi gresste Tei, dea wo ned so vui Leit lem owa an Haffa Ej- und Eadgasquejn liegn, is mehrane Joar vom Islamischn Stoot beheascht worn. Des sognennde Kalifat is owa zua Zeid am zammbrecha. Des liegt voa oim do dro, dass Russland und Iran de Syrische Regiarung militearisch untastitzn und de USA de Kurdn. De Kurdn nehma zua Zeid (2017) de Stod Raqqa eih, de wo land de Haptstod vom IS Kalifat wor. Weidane Gebiet san vo tiaknfreinlichn Dschihadistn besetzt worn, voa oim de Provinz Idlib. En Noadn vo da Provinz Aleppo hod de Tiakei bsetzt (mid da Stod Al Bab), an Haffa Kurdn san vo de Tiakn aus dem Gebiet vatriem worn. Im Sidn vo Syrien gibts no gmassigte islamistische Gruppm, de wo vo da USA untastitzt wean und an Großtei vom Grenzgebiet za Jordanien bsetzt hom.

## Religion

De Religion setzt sich zusamm us 
* 75 Prozent sunnitische Muslime
* 15 Prozent Kristn
* 6 Prozent Nusairier
* 2 Prozent Drusen
* 1 Prozent schiitische Muslime

## Beleg


## Im Netz
Geistadonz

Da **Geistadonz** woa ra religiese Bewegung vo de noadamerikanischn Indiana, de wo 1889 entstondn is, mit Voalaifan in de 1870a Joa. Es is a Nochhoi vo de letztn groußn Idianakriag. A Oat Vasuach vo de amerikanischn Uaeinwohna, de Niadalong geistig z vaorwatn. Da Geistadonz baut auf da uaoidn schamanistischn Tradition vom Kroasdonz auf, dea bis in prähistorische Zeitn zruckreicht.

## Auswiakung

De Schlisslfigua vo da Geistadonz-Bewegung woa da indianische Prophet Jack Wilson (*Wovoka*) Medizinmo vo de Paiute. Ea hod a friedlichs End vo da weißn Expansion in Amerika prophezeit und a Rickkea zum traditionelln Indianalem gfoadat.

Wei si da Geistadonz in vui indianische Vejka ausbroad hod und fia mea Zammahoid gfiat hod, is a vo de Weißn und vo de Reservatbeheadn ois Gfoa ogseng woan. Desweng is vo Ofong o dageng voagonga woan. Des hod zua Eamoadung vom Haiptling Sitting Bull vo de Lakota gfiat und in da Foige zum Massaka vo Wounded Knee anno 1890, wo de US-Army ebba 350 Lakota untam friedlich Haiptling Bigfoot, de wo si scho eagem ghobt hom, gnadnlos niadagmetzlt hod.

Des indianische Voik vo de Caddo praktiziat no heit an Geistadonz.

## Beleg


## Literatua
* Andersson, Rani-Henrik: *The Lakota Ghost Dance of 1890*. Lincoln: University of Nebraska Press, 2009. ISBN 978-0-8032-1073-8.
* Brown, Dee: *Bury My Heart at Wounded Knee: An Indian History of the American West*. New York: Holt Paperbacks, 2001. ISBN 978-0-8050-6669-2. 
* Du Bois, Cora: *The 1870 Ghost Dance*. Lincoln: University of Nebraska Press, 2007. ISBN 978-0-8032-6662-9.
* Kehoe, Alice Beck: *The Ghost Dance: Ethnohistory and Revitalization*. Long Grove, Illinois: Waveland Press, 2006. ISBN 978-1-57766-453-6.
* Osterreich, Shelley Anne: *The American Indian Ghost Dance, 1870 and 1890*. New York: Greenwood Press, 1991. ISBN 978-0-313-27469-5.
* Stannard, David E. *American Holocaust: The Conquest of the New World*. Oxford University Press, 1993. ISBN 978-0-19-508557-0.

## Im Netz
* Ghostdance.us
* Wovoka (Jack Wilson)
* ''Short video about Wovoka and the Ghost Dance'' on YouTube.com
* Sheet music for a Ghost Dance Song 
* Encyclopedia of Oklahoma History and Culture – Ghost Dance Religion
Bealacha Forst

Da **Bealacha Forst** (dt.: **Perlacher Forst**) is a 13,36&nbsp;km² gross gmoafreis Woidgebiet im Siidostn vo Minga. Ea gheat zamma mitm Greawoida Forst und am Forstnriada Park zua „Betriebsklass Sid“ vom Forstamt Minga.

Da Bealacha Forst is fia Minga a wichtigs Noheaholungsgebiet. 20 Kilometa vom Mingara *RadlRing* fian duachn Bealacha Forst.

Da Woidbstand bsteht weitgehend aus Fichtnmonokuituan, wo ned standortgrecht is. Anno 1990 hod da Orkan Wiebke grosse Schedn ogricht. Dees is dazua gnutzt woan, de zasteatn Fichtnflechn duach standortgrechtn Laabmischwoid afzforstn.

## Literatua

* Ausführliche Diagnose der Betriebsklasse Süd des Forstamtes München pdf-Download

## Im Netz
Pulloch im Isartoi

**Pulloch** (amtli: **Pullach im Isartal**) is a Gmoa im obabayrischen Landkroas Minga. Bekannt is Pulloch unta andam ois Sitz vom Bundesnochrichtndeanst (BND).

## Eadkund

Pulloch liegt am Westufa vo da Isar im Sidn vo Minga. Dees Gebiet gheat zua Mingara Schottaebene, wo in mearan Eiszeitn entstandn is. De Isar hod si do ebba 40-50 Meta in de Schottaschicht einegrobm.

De Gmoa gliadat si in fimf Ortstei: *Goatnstod*, *Großhesselohe*, *Isarbod*, *Hellrieglskreith* und *Pulloch*.

## Literatua

* Die Ortsgeschichte der Gemeinde Pullach im Isartal von ihren Anfängen bis zur Jahrhundertwende, Aenne Atzenbeck (Herausgeba: Gmoa Pulloch, 1956)
* Pullach im Isartal – Unsere Heimat in Vergangenheit und Gegenwart, Herbert Drube (Herausgeba: Gmoa Pulloch im Isartoi, 1982)

## Im Netz

* www.pullach.de – Hoamseitn vo da Gmoa
* 
* De Gschicht vo Pulloch (PDF-Datei; 98&nbsp;kB)
* Gmoastatistik
1. Buach der Chronik

Des **1. Buach der Chronik** is a Buach vom jüdischn Tanach und vom Oitn Testament in der christlichn Bibel und is des easchte vo insgsamt zwoa Chronikbiacha. Des 1. Buach der Chronik und des 2. Buach der Chronik san ursprünglich a oanzigs Werk gwesn, des dann oba in zwoa Hälftn geteilt wordn is. Währnd de Chronikbiacha im jüdisch Tanach ganz am End steha, kumma s' in der christlichn Bibel scho noch de Biacha der Kenige.
Medizinmo

Da **Medizinmo** is da Schamane vo de noadamerikanischn Indiana, oiso a spiritueja Fiahra und Heila.

De wichtigste Afgob vo de Medizinmona is, de Huif vo de Geista und vom Grossn Geist fia de Gmoa z sichan. Es geht oiso ned imma um Medizin bzw. Heilung sondan aa um Harmonie zwischn Gruppm, zwischen Mensch und Natua und zwischn Lebendn und Dodn.

De Indiana hom nia gean iwan Medizinmo mit Ned-Indianan gredt, oft ned amoi mit Indianan vo ondan Vejkan. In de moastn Stämm hod da Medizinmo ned amoi song deafa, dass a da Medizinmo is, sunst hod a sei Mocht und Kroft fia imma valua.

## Schau aa
*Tenskwatawa - da Shawnee-Prophet
*Black Hawk -  Medizinmo und Kinstla vo de Lakota

## Literatua
* John Fire Lame Deer, Richard Erdoes: *Tahca Ushte. Medizinmann der Sioux.* Dtv, 1997. ISBN 978-3423200349
* Bruce Grant: *Concise Encyclopeda of the American Indian*, Wings Books, New York, rev.ed. 1989, ISBN 0-517-69319-0
* Barry M. Pritzker: *A Native American Encyclopedia*, Oxford University Press 2000, ISBN 0-19-513877-5

## Im Netz
* Medicine Man 
* Shamans, Medicine Men, or Priests 
* Native American Shamanism and the Medicine Man
Esra (Buach)

Des **Buach Esra** is a Buach vom jüdischn Tanach und vom Oitn Testament in der christlichn Bibel und is mit'm Buach Nehemia eingntlich oa oanzigs Buach gwesn. Inholtlich gehts um de Rückkehr noch Jerusalem am End vom Babylonischn Exil, den Wiedaafbau vom Jerusalema Templ und de Vapflichtung af des mosaische Gsetz.
Lenbachhaus

S **Lenbachhaus** (amtli: **Städtische Galerie im Lenbachhaus**) is a Kunstmuseum z Minga in Bayern. Dees Gebaide is de denkmoigschitzte Villa vom Molafiascht Franz vo Lenbach.

## Sammlung

Im Lenbachhaus ko ma vor amoi Weake vo Molan ausm 18. und 19. Joarhundat segn, wo z Minga gorbat ham. Dazua kema Orbatn vo Midgliedan vo da "Mingara Sezession".

Wejdbekannt is s Lenbachhaus fia de Sammlung vo Orbatn vo da Gruppm Da Blaue Reida wia zan Beispui vom Alexej Jawlensky, Wassily Kandinsky, Gabriele Münter, Franz Marc, August Macke, Marianne von Werefkin und Paul Klee.

Dazua wean a no Weake vo da Stuirichtung *Neie Sochlichkeit* zoagt.

### Galerie vo da Sammlung


 Datei:Corinth, Lovis - Selfportrait with skeleton - Google Art Project.jpg|Lovis Corinth Selbstbildnis mit Skelett, 1896
 Datei:Lovis Corinth Porträt des Conrad Ansorge.jpg|Lovis Corinth Portrait des Pianisten Conrad Ansorge, 1903
 Datei:Franz von Stuck 010.jpg|Franz von Stuck Salome, 1906
 Datei:August Macke 038.jpg|August Macke Portrait mit Äpfeln, 1909. S Gmejde zoagt Elisabeth Macke.
 Datei:August Macke Zoologischer Garten I PA291076.jpg|August Macke Zoologischer Garten I, 1912
 Datei:August Macke 051.jpg|August Macke Türkisches Café, 1914
 Datei:August Macke 046.jpg|August Macke St. Germain bei Tunis, 1914
 Datei:Marc-gracing horses i.jpg|Franz Marc Weidende Pferde I, 1910
 Datei:Franz Marc 001.jpg|Franz Marc Akt mit Katze, 1910
 Datei:Marc-deer in the snow.jpg|Franz Marc Rehe im Schnee, 1911
 Datei:Franz Marc 027.jpg|Franz Marc Der Tiger, 1912
 Datei:Franz Marc 016.jpg|Franz Marc Kühe gelb-rot-grün, 1912


## Literatua

* Helmut Friedel (Hrsg.): *Städtische Galerie im Lenbachhaus und Kunstbau München*, Minga 1995: Prestel. ISBN 978-3-7913-1466-2.

## Im Netz

* Internetauftritt der Städt. Galerie im Lenbachhaus
* 
* Ausstellung in München: Kandinsky - Absolut.Abstrakt
* Führungsnetz der Münchner Volkshochschule
Weißenburg in Bayern

**Weißenburg in Bayern** (amtle: **Weißenburg i.Bay.**) is a Grouße Kroasstod im Landkroas Weißenburg-Gunzenhausen in Middlfrankn in Bayern.

## Eadkund

Weißenburg in Bayern liegt im Sidn vo Middlfrankn. De Stod liegt 55,5&nbsp;km noadestli vo Inglstod, 61,7&nbsp;km sidle vo Niamberg und 85&nbsp;km neadle vo Augschburg im Naturpark Altmühltal.

## Schuin

* Beruafsbuidungszentrum Weißenburg vo de Rummelsberga Ostoitn
* Beruafsfochschui fia Kranknpfleg
* Fochschui fia Kunststofftechnik
* Grundschui Weißenburg mit drei Schuihaisln
* Landwirdschoftsschui
* Middlschui
* Sing- und Musischui Weißenburg
* Sondapädagogischs Feadazentrum (Biberschui)
* Stootliche Beruafsschui
* Stootliche Fochobaschui und Stootliche Beruafsschui
* Stootliche Realschui
* Werner-von-Siemens-Gymnasium

## Berihmtheitn z Weißenburg

* Arthur Rosenbauer (* 1955 z Weißenburg/Bay.) Frenkischa Liadamocha & Wejdmusika, MundART-Festival Weißenburg, Montanhistorika

## Beleg


## Literatua

* Arbeitsgemeinschaft Weißenburger Heimatforschung: *UUIZINBURC WEISSENBURG 867 - 1967, Beiträge zur Stadtgeschichte*. Weißenburg i. Bay. 1967
* Rainer Kammerl: *Weißenburg i. Bayern*. Regnschburg, 2003, ISBN 3-7954-1547-0
* Stadt Weißenburg i. Bay: *Riedersche Chronik, Band 1 - 3*. Weißenburg 2004

## Im Netz

* 
* Hoamseitn vo da Stod
Müllirahmstrudl

Da **Müllirahmstrudl**, aa **Millirahmstrudel** gheat za de berihmtastn weana Möhspeisn.

S ötaste haundschriftlich iwaliefate Strudlrezept iwahaupt is a Rezept fia an Müllirahmstrudl (*Mülch Raimb Strudl*) und steht in an anonymen Kochbiachl ausm Joa 1696. Ka Zuafoi, wei da Strudl duach de Tiakn (ois Marschvapflegung) kuaz davua im Zug vo da zweitn Tiaknbelogarung (1683) noch Wean kumman is. Doss da *Stelzer Franz* (1842–1913), a Gostwiat in Bradnfuat, da Eafinda vom Müllirahmstrudl warad, is a Legendn.. Da woare Kean vo da Gschicht is der, dass de Wiatschoft vom Stelzer a Pügastättn fia Liabhowa vom Müllirahmstrudl gwesn is.

De Füü vo aan Müllirahmstrudl wiad aus Semmen gmocht, de wos in Mülli eigwaggt woan. Dazua kumman no Eidotta, Staubzucka, Buddan, Vanüll, Sauarahm und Weimbal. Des Gaunze wiad mit Eischnee aufglockat. Da Iwaguss besteht aus Müüch, Zucka und Ei. De Möhspeis wiad mit Vanillesooß iwagossn und woam augricht.

## Beleg


## Literatua
* Die Sage vom Breitenfurter Milchrahmstrudel. Küchengeschichten aus dem Wienerwald.
* Helmut Schinagl: *Plüsch Barock und Milchrahmstrudel*. Österreich wie es leibt und lebt, Innsbruck 1976.
* Franz Maier-Bruck: *Das große Sacher-Kochbuch,* Schuler Verlags GesmbH, Herrsching, Lizenzausgabe 1975, ISBN 3-88199-388-6.
* Wolf Helmhardt von Hohberg: *Georgica curiosa. Das ist „Adeliges Land- und Feldleben“. Bericht und Unterricht auf alle in Deutschland üblichen Land- und Hauswirtschaften*. Ausgewählt und eingeleitet von Heinrich Wehmüller. Verlag Age d’Homme, Karolinger, Wien 1995, ISBN 3-85418-022-5.

## Im Netz
*br-online.de ''Millirahmstrudel''
*chefkoch.de ''Millirahmstrudel'' (Rezept und guade Büdln)
Arthur Rosenbauer

**Arthur Rosenbauer** (* 25. Feba 1955 z Weißenburg in Bayern) is a bayerischa Musika, Liadamocha, Wejdmusikant mit Wuazln im frenkischn Blues. Ea gheat zua frenkischn Dialektszene mit kritisch-witzig, hintasinnign Liadtextn.

Sei easchts Inschtrument wor de Zitha und damit hoda schon 1963 sein easchtn Auftritt ghobt. Spoda hoda Klampfm studiat und hod in da Niamberga Bluesszene sein englischn Mentor John Winch kenna gleant.

Sei Musi wead aa duach an Haffa Inschtrument pregt, wo ra sejm spuit: Nebm da Zitha, wo ra zum Blues-Inschtrument gmocht hod ("Zitha Manä"), und da Klampfm beispuisweis aa no Blues-Harp, Didgeridoo, Drehleier, Dulcimer, de chinesische Guzheng und de nepalesische Kuazhoisgeign.

## Vaeffentlichunga
* CD "Blues & Events-Live" (1999)
* CD "Einfach Mittendrin" (2000), Livemitschnitt
* CD "Zeitlos"
* CD "Traumzeiten" (2004)
* CD "A gescheids Gwerch" (2005)
* CD "Horch zu" (2007) mit Volker Heißmann, Frankenbänd und Günther Stößel ua.
* CD "Horch zu" (2008) mit  Kerners Kombo, Conny Wagner, PengertzRatzn, Wassd scho? Bassd scho ua.
* CD "Des basst scho" (2008)
* CD "Hulzschliegl und Krapfenfresser" (2009)
* Arthur Rosenbauer; "Vergessene Geheimnisse, wiederentdeckt..."; wek-Verlag: Treuchtlingen/Berlin 2010; ISBN 978-3-934145-81-8

## Im Netz
* Hoamseitn vom Rosenbauer
Deitsches Jogd- und Fischereimuseum

S **Deitsche Jogd- und Fischereimuseum** (offziej: *Deutsches Jagd- und Fischereimuseum*) is a Museum zua Jogd- und Fischereigschicht z Minga. Es zejd za de wichtigstn Museen vo dera Oart af da ganzn Wejd.

Dees Museum hod sein Sitz in da ehemolign Augustinerkira in da Neihausa Stross 2, in da Mingara Fuassgängazone.

De Sammlung zoagt eppa 500 Wuidviecha, de Gschicht vo da Jogd und vom Wuidara und Raibahaptmo Matthias Klostermayr, am Boarischn Hiasl. Dazua gibts a no a Sammlung vo Wolpertinger.

## Literatua
* Bernd E. Ergert, Karl-Heinz Zeitler: *Deutsches Jagd- und Fischereimuseum München*. Westermann, Braunschweig 1993, 130 S.

## Im Netz
* Internetpräsenz des Deutschen Jagd- und Fischereimuseums
*
Worried Men Skiffle Group

De **Worried Men Skiffle Group** is a Weana Musikgruppm gwesn, de wos auf de esterreichische Musikszene und in Weanarischn Austropop an gressan Eifluss ghobt hod. De Gruppm is 1960 in Wean vom Gerhard „Doc“ Richter und Herbert „Hiero“ Janata grindd wuan.

Eana Musik is a Mischung aus Blues, Folk, Swing und Jazz, gwiazt mit Weana Schmäh. Se spün auf ana Mischung vo afochn Gengständn wia Woschbrettl, Tub-Bass (a Hoizkistn mit Besnstü und gspauntn Wäschestrick), Kazoo (a Blosinstrument, des wos wia a Kaum funktioniat iwa den wos a Papial gspaunt is) und auf heakemmlichn Instrumentn wia Gitarrn, Banjo, Mandoline und Mundharmonika. Daduach entsteht a anzioatiga Sound.

De Kombination vo unkonventionelln Instrumentn und teiweisa Improvisation nennt si "Skiffle".

## Diskografie
*I bin a Wunda 
*Glaubst i bin bled (Gedicht vom Konrad Bayer)
*Da schenste Maun von Wien
*I bin a Weh 
*Wandern durch den Wienerwald
*Heast du bisd bled  
*Trottl, kannst mi haß´n
*Oberstleutnant
*Schwer ist das Leben in Tulln
*I wü oba i drau mi ned 
*Kauf a Zeitung 
*I bin da Größte
*Hau di zuwe oides Haus
*I häd gern mei Knedl zruck
*Zeitschriftenannoncen
*Der Mensch is a Sau
*An schenan Gruaß vom Rock´n´Roll
*Bluat mit Bierfam fian Vampir
*Im Amt für Teppenförderung
*Elisabeth
*Dazö ma kan Schmäh
*Owa mi loß bitte heit in Ruah
*Basilisk

## Im Netz
* Haamseitn vo da Worried Men Skiffle Group
Rocky Mountains

De **Rocky Mountains** , aa kuaz **Rockies** gnennt, is a Gebiagskettn im Westn vo Noadamerika. De Beag gengan fost iwan gonzn Kontinent, vo Alaska bis Mexiko. Wo de Rockies ofonga und wos aufhean is owa a Definitionsfrog, deshoib gibts do aa vaschiedane Osichtn. Im engan, US-amerikanischn Sinn reichn de Rockies vo British Columbia bis zum Rio Grande.

Da hexte Beag vo de Rockies im weidan Sinn is da *Mount McKinley* in Alaska mit , fia de Rockies im engan Sinn is da *Mount Elbert* in Colorado mit . De Rocky Mountains san a Tei vo de Kordilleren, wo vo Alaska bis Feialand genga.

De Rocky Mountains sa voa ebba 40 - 100 Milliona Joa ois Foitngebiag duachs Zammastessn vo zwoa tektonischn Plottn entstondn.

## Attraktion

De Rockies san a beliabts Ausflugs- und Urlaubszui. Im Summa voa oim zweng de vuin Nationalparks und im Winta zweng de bekonntn Wintaspoatgebiete.

## Wirtschafd

De Rockies hom a hohe wirtschafdliche Bedeitung. De liegt an vuin Bodnschätzn wia Goid, Suiba, Kupfa, Molybdän, Blei, Wolfram und Zink. Auf de Hochebenen zwischn de Beag gibts Eadej, Eadgas und Koin.

Da Beagbau hod in de Rockies zu Umwejdschädn am Wossa und am Bodn gfiat.

## Schau aa
* Yellowstone-Nationalpark

## Literatua
* Urs W.D. Tell et. al: *Rocky Mountains*, Avanti Verlag, Neuenburg 1975
*  
* 

## Im Netz
* 
* U.S. Geological Survey website on the Rocky Mountains
* Headwaters News Reporting on the Rockies
Pirron und Knapp

**Pirron und Knapp** woan a estareichisches Musikaduo, des wos vo 1946 bis 1961 Kabarettschloga wia s "Tröpferlbad", "Camping" oda s "Goggomobil" auf Weanarisch gsunga hod und damit zua Legendn wuan is.

## Mitglieda

"Pirron und Knapp" woa a Pseudonym, vabuang hom si dahinta: 
* Robert Cuny de Pierron (Pseudonym: *Pirron*, späda: *Bobby Pirron*) is am 16. Oktoba 1918 in Zürich gebuan und am 19. Dezemba 2007 in Wean gstuam. Ea woa da Sohn vo da Weanaliadsängarin und Operettndiva Carola Ruska und staumt vo an oidn Odlsgschlecht o. Ea hod zeascht a Hotöfochschui absolviat und is nocha Kinstla wuan. Ea woa Sänga, Zieharmonikaspüla, Conferencier und Kabarettist. Noch da Auflesung vom Duo "Pirron und Knapp" is a no 35 Joa ois Solokinstla eafoigreich gwesn und hod no 8 Schoiplottn aussabrocht.
* Josef Gnapp (Pseudonym: *Knapp*) is am 27. August 1917 in Wean gebuan, wo a am 12. Feba 1999 aa gstuam is. Vom Beruaf woara Eisngiaßa, späda Sänga und Kabarettist. Noch da Trennung vom Pirron hoda fia a Vasicharung gorbeit.

## Textbeispü

:**Tröpferlbad** (Zitat, 1. Strophn) - Aunhean auf Youtube)
                          
:Am vagaungnan Freitog woan mia zwa im Trepferlbod,
:daß Se net dabei woan, des is schod, schod, schod, schod
:Druntn mitn Kassier, do hot a Frau gmocht an Bahö: 
:“Wos, Se sogn I bin a oide Fee, Fee, Fee, Fee?    
:Wos san den Sie dann, sie zrupfta Bisam!
:Warn Se ka Amtsperson, heratn Se an aundan Ton.  
:Doch wei ich fein bin und net gemein bin, stöö I mi nimmamea mit Ihna her!
:Se glaum, wei Sie do in den Vogelhaisl sitzn,
:kennans a schwoche Frau tyrannisian?
:Gehts hoits mi zruck, sonst kumm i no ind Hitzn und tua dem Koatnbändiga,
:Koatnbändiga, Koatnbändiga no ane schmiern!”

## Diskografie <small>(Auswahl)</small>

vo de woascheinlich 16 Schoiplottn vo Pirron und Knapp san de foigandn bekaunt:

* *Das Fräulein Vera / Fifi (Die Waschmaschine)* (Single)
* *Camping / Atombombiges* (Single)
* *Im Kino / In der Straßenbahn* (Single)
* *Im Warenhaus / Saunarock* (Single)
* *Hausmasta Rock / Das Ländermatch* (Single)
* *Knapps tönende Pirronschau Nr. 1 / Wirtschaftswunder* (Single)
* *Im Tröpferlbad / Blitzo / In der Straßenbahn / Im Kino* (EP)
* *Bella Venezia /Mondsüchtig / Atombombiges / Camping* (EP)
* *Hausmasta Rock / Das Ländermatch / Das Fräulein Vera / Fifi( Die Waschmaschine)* (EP)
* *Der schlaue Fuchs weiß es* (Schoifolie ois Weabegschenk vo Rekord Kohlebriketts)
* *Kleine Bambina / Cowboy-Jimmy* (78rpm Schellackplottn "Standard")
* *Die große Lachparade 1* (LP)
* *Die große Lachparade 2* (LP)
* *Die große Lachparade 1 + 2* (CD)

## Auszeichnung

* Fia de Plottn „Die große Lachparade 1“ hods 1984 de *Goidane Schoiplottn* gem.

## Schau aa
* Gerhard Bronner
* Wondra und Zwickl

## Beleg



## Im Netz
* Wiener Zeitung über Bobby Pirron
Hoanhof

**Hoanhof** (amtle: **Haidenhof**) woa-r-a Gmoa im Landgroas Bassau und is seit 1908 a Stodtei vo Bassa und in Hoanhof Noad und Hoanhof Siid afteit. Gnennt woan is's nochm Schloß Hoanhof, des wos friara amoi, so ummara 1614, am Hayll Wolf ghead hod. Drumm is's aa zeascht Hayllhof gnennt woan, des wos dann spada z'Haynhof und zum Schluss ausse zum heiding Nam Haidenhof bzw. Hoanhof woan is. D'heidige Grenz zwischam neadlen und am siadlen Tei is d'Neiburga Stross.

## Literatua

* Franz Mader: *Die Geschichte der Eingemeindungen nach Passau*, Der Passauer Wolf – Schriftenreihe des Stadtarchivs Passau, 1997, ISBN 3-929350-29-7
Trude Marzik

**Trude Marzik** (* 6. Juni 1923 in Wean, Hernois; † 11. Dezemba 2016 in Wean, biagalich *Edeltrud Marzik*) woar a estareichische Schriftstölarin und Dichdarin. Ia gsaumtes Weak is auf Weanarisch gschriem. De Marzik hod weanarischn Hamua und Charme in oin Facettn vakeapat. Dafia hods aa 2008 an Buachpreis vo da Weana Wiatschoft griagt.

## Weak
De Marzik is scho duach ia easchts Biachl berimht wuan: *Am Anfang war die Kuchlkredenz* (1971). De 13. und eaweitate Auflog *Aus der Kuchlkredenz* is 1994 vom Hauptvabaund vom estareichischn Buachhaundl ois "Das goldene Buch" auszeichnet wuan.

*1971 Aus der Kuchlkredenz. Gedichte aus Wien (Neiauflog 1996)
*1972 A bissl schwarz, a bissl weiß. Gereimtes und Ungereimtes
*1973 Parallelgedichte. Mit 'Statt eines Vorwortes' der Autorin. Mit Illustrationen von Rudolf Angerer
*1973 Trude Marziks Wunschbüchl für festliche und andere Gelegenheiten. 8 Illustrationen von Bil Spira
*1976 Zimmer, Kuchl, Kabinett. Leben in Wien (Neiauflog 1998)
*1979 Das g'wisse Alter. Gedichte
*1981 A Jahr is bald um. Gedichte
*1983 Die Zeit ändert viel
*1984 Hochzeitsreise '45. Mit einem Vorwort der Autorin (Neiauflog 1995)
*1985 Mizzi - ein Mädel aus der Vorstadt
*1985 Hin und wieder. Gedichte
*1988 Ehrlich gestanden. Kleine Plaudereien über Fragen, die immer wiederkehren
*1990 Wiener Melange. Gedichte (Neiauflog 1997)
*1992 Weihnachten mit Trude Marzik. Geschichten/Gedichte (Neiauflog 1997)
*1993 Was ist schon dabei, wenn man älter wird. Gedichte (Neiausstottung 1997)
*1995 So lustig wies geht. Gedichte
*1998 Romeo Spätlese. Roman
*2000 Am Anfang war die Kuchlkredenz. Gedichte und Geschichten
*2003 Schlichte Gedichte
*2005 Mütter und Großmütter. Gedichte und Geschichten
*2008 Meine Lieblingsgedichte

## Textbeispü
:*Lyrik*

:wanst
:an satz
:unterananda
:statt
:nebnarananda
:schreibst
:is des
:heutzutag
:a gedicht

## Beleg


## Im Netz

*
Amos (Buach)

Des **Buach Amos** is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach dozua. Des Buach is noch dem Prophetn Amos (hebr. עמוֹס, *„Träga“*) benonnt.

Dem Buach zufolge is da Prophet Amos aus dem Ort Tekoa kumma, etwa 15&nbsp;km südlich vo Jerusalem. Diesa Ort hot zwor zum Südreich Juda ghert, oba da Amos hot ois Prophet im Nordreich Israel gwirkt. Eingtlich wor er a Bauer, der Rindviecha zücht und Maulbeerfeign obaut hot. De Zeit vo seim Wirkn wird af etwa 760 v. Kr. gschätzt.
Bebra

**Bebra** (amtli: **Böbrach**) is a Gmoa im niadabayrischen Landkroas Reng.

## Eadkund

Bebra liegt in da Region Donau-Woin mittn im Boarischn Woid, ebba 14&nbsp;km nordwestli vo da Kroasstod Reng. Da nächste Bohhof vo da Boarischn Woidboh liegt z Bomoas, des wo nur 6&nbsp;km weg is.

## Gschicht

Bebra hod zan Rentamt Straubin ghert und zum Landgricht Viechtach im Kurfirschtntum Bayern. In da Vawoitungsreform vo 1818 (Gmoaedikt) is de heitige Gmoa entstandn.

## Politik
### Gmoarot

Da Gmoarot setzt si z Bebra seit 16. Meaz 2014 so zamma:

* CSU: 4 Sitze (37,23 % vo de Stimmen)
* Biagalistn Bebra: 4 Sitze (31,11 % vo de Stimmen)
* FW: 2 Sitz (17,94 % vo de Stimmen)
* Greane/Neue Wege: 2 Sitz (13,72 % vo de Stimmen)
* UWB: 1 Sitz (8,9 % vo de Stimmen)

### Buagamoasta

Erschta Buagamoasta vo Bebra is seit 2008 de Werner Blüml vo da Biagalistn Bebra.
 
## Im Netz

*
Beavis and Butt-Head

**Beavis and Butt-Head** is a amerikanische Zeichntrickserje, de wos vum Sender MTV ausgstrohlt woan is.

## Handlung
Beavis u Butt-Head san zwa bleda Heavy-Metal-Fans, de wos nua an Unsinn im Kopf hom.

## Gschicht
In de USA wean vill Foign zensiad. 1993 hod da Sender MTV de easchta Foign asgstrohlt. Vu 2006 bis 2008 san de Widaholunga af VH1 Europe glaffn. 2010 is aukindigt woan, das de Serja wida i s Programm aufgnumma wean. Seit dean wean de neichn Foign af VIVA Germany zaagt.
Sioux

**Sioux** (sog: Suu) is de Bezeichung fia a Gruppm vo noadamerikanischn Indiana-Vejkan und vo dena eanare Sprochn.

Es gibt drei Hauptgruppm vo de Sioux Vejka und Sprochn: De Lakota, de Nakota (aa westliche Dakota) und de Dakota (aa estliche Dakota). De US-Bundesstootn Noad-Dakota und Siid-Dakota san danoch gnennt.

Heit san de Sioux in vui vaschiedane Reservate und Stammesvawoitunga afgspoit. Anno 2000 hom si bei oana Voikszejlung 153.360 Indiana in de Vaeinigtn Stootn zu de Sioux bekonnt.  De kanadischn Sioux, wo zu de Easchte Nationa ghean, san do ned eafosst woan. Um 1800 hom de Sioux fost gonz Siid-Dakota, en Noadwestn vo Noad-Dakota, Noad-Nebraska, Ost-Wyoming, Sid-Montana, Noad-Iowa, West-Minnesota und de sidlichn kanadischn Prärieprovinzn dominiat.

## Nom
Da Nom Sioux kimmt aus da franzesischn Kolonialzeit, es is de Kuazfoam vo „Nadouessioux“ (kloane Schlanga) und des is de franzesische Schreibweis vom Algonkinwoat „Natowessiw“. Woascheinlich is de Bezeichung ois Obweatung vo feindlichn Vejkan vawendt woa. De Indiana hom efta eanare Feind ois Schlanga bezeichnet.

## Beleg


## Literatua
* Raymond J. DeMallie (Hrsg.): *Handbook of North American Indians.* Bd. 13: Plains. Smithsonian Institution Press, Washington D.C. 2001. ISBN 0-16-050400-7

## Im Netz

* Dakota Blues: The history of the Great Sioux Nation 
* indianerwww.de: Sioux
* Dakota Language and Culture Encyclopedia
Kirgisistan

**Kirgisistan** is a Stoot in Asien und grenzt an Kasachstan, Voiksrepublik China, Tadschikistan, Usbekistan.

## Eadkund

Kirgisistan liegt im Hochgebiag *Tianshan*. De hextn Beag hom bis 7.439&nbsp;m. De Bevejkarung konzentriat si vor oim im Tschüitoi im Nordn und im Ferghanatoi im Sidn.

Bis in a Heh vo 1.500&nbsp;m heascht a Steppmlandschoft vor. Driwa gibts a oipine Woad bis an de Schneegrenz. De Waida san in oana Hehlog vo 1500 bis 4000&nbsp;m&nbsp;ü.&nbsp;NN. De Waidflächn mochd oba ned meara wia 4 % vom Land aus.

## Beleg



## Literatua

* Judith Beyer, Roman Knee: *Kirgistan: Ein ethnografischer Bildband über Talas / Kirgistan: A photoethnography of Talas*. Hirmer-Verlag, Minga 2007. ISBN 978-3-7774-3805-4
* Thomas Scholl: *Kirgistan entdecken*, Trescher Reihe Reisen, 2. Aufl. Berlin 2006. ISBN 3-89794-076-0
* Peter Scholl-Latour: *Das Schlachtfeld der Zukunft. Zwischen Kaukasus und Pamir.* Siedler, 1. Auflage, Berlin 1996, 539 S. ISBN 3-88680-602-2

## Im Netz
Fußball-Europameisterschaft 2000

De Endrundn zua **Fuaßboi-Eiropamastaschoft 2000** (offizöö *[[UEFA]] EURO 2000*) woa a intanazionales Fuaßboituania, des vo 10. Juni bis 2. Juli in Belgien und Holland austrogn woan is, und damit zum easchtn moi in zwaa Lända. Bei dera ööftn Auflog von da Eiropamastaschoft woan insgesomt 16 Maunnschoftn dabei, de wos zeascht in via Viaragruppn eiteud woan san, und daun in an K.O.-Süstem genganonda gspüd hom. Im Finale hod Fraunkreich gegn Italien 2:1 durch a gooidn Goi vom David Trezeguet gwunna.

## Qualifikazion

51 Vabände woitn bei da Endrunde in Belgien und Holland dabei sein. Deitschland, Titlvateidiga von 1996, is Gruppmeaschta voa da Tüakei und Finnlond wuan. Östareich is in ana Fümfagruppn mit Schbanien, Israel und Zypan nua Dritta wuan. Unta ondarem hot ma gegn Schbanien ausweats 9:0 valuan. Aa de Schweiz is hinta Italien und Dänemoak nua Dritta woan. Belgien und Holland woan ois Vaaunstoitungslända natirlich fix qualifiziad.

## Maunnschoftn
{|
|- valign ="top"
| style=padding-right:5px |

## Spüüstättn

Bei da Eiropamastaschoft 2000 is in ochd Staden gspüüd woan. Davon woan vire in Belgien und de ondan via in Holland.

### Belgien
* **Brüssl**: König-Baudouin-Stadion
* **Brügge**: Jan-Breydel-Stadion
* **Lüttich**: Stade Sclessin
* **Scharlöroa**: Stade du Pays de Charleroi

### Holland
* **[[Amsterdam|Amstadamm]]**: Amsterdam-Arena
* **Rottadamm**: Feijenoord-Stadion
* **Eindhofm**: Philips-Stadion
* **Arnheim**: Gelredome

## Voarunde

### Gruppn A

### Gruppn B

### Gruppn C

### Gruppn D

## Viadlfinale

## Hoibfinale

## Finale

Da Marco Delvecchio hot de Italiena in da 55. in Führung brocht. In da 94. Minutn hot Fraunkreich oba durchn Sylvain Wiltord no ausglichn. Da David Trezeguet hot dann in da 103. Minutn mit an Wolleschuss des gooidn Goi fia di Franzosn gmocht. Damit woa Fraunkreich gleichzeitig Wöd- und Eiropamasta. Sowos haum bis jez nua zwaa ondare Maunnschoftn gschofft, oba beide ondas herum. Und zwoa Deitschland (1972 Eiropa- und 1974 Wödmasta) und Schbanien (2008 Eiropa- und 2010 Wödmasta).

## Auszeichnungan

Torschitznkenig san da Patrick Kluivert (Holland) und da Savo Milošević (Jugoslawien) ex-equo wuan. Beide haum fümf moi troffn. Da Nuno Gomes (Poatugal) hod via Tiadln gmocht. Besta Spüla woa da Zinedine Zidane (Fraunkreich), weatvoista da Luís Figo (Poatugal).


Datei:Zinedine Zidane 20minutos-bis.jpg|besta Spüla
Datei:Luis Figo.jpg|weatvoista Spüla
Datei:Kluivert7Sep2006.jpg|Torschitznkenig ans
Datei:Savo Milošević.jpg|Torschitznkenig zwa


## Im Netz
Offizölle Seitn von da UEFA zum Tuania
Habsburga

De **Hobsburga** san a eiropäische Dynastie. Den Nauman homs vo eanara Staumburg Hobsburg im Kanton Aargau in da Schweiz.

Mitglieda vo dera Dynastie hom vo 1273 bis 1918 imma wieda eiropäische Heascha gstöd: deitsche, spanische und portugiesische Kenige, remisch-deitsche Kaisa und estareichische Kaisa.

De ötaste Tochda vom Karl VI., de Maria Theresia, hod duach ia Vabindung min Franz I. Stephan ausn Haus Lothringen des Haus **Habsburg-Lothringen** grind. Des Haus hod daunn bis 1806 in remisch-deitschn Kaisa gstöd. Da letzte remisch-deitsche Kaisa Franz II. hod 1804 des Kaisatum Östareich grind, des wos 1867/68 in de Doppemonarchie Österreich-Ungarn umgwaundld wuan und 1918 untagaunga is. Nebnlinien vo Habsburg-Lothringen hom aa in Mexiko gheascht.

## Schau aa

* Cimburgis vo Masovien
* Maria vo Burgund
* Östareichische Kaisakron

## Literatua
* René Kollo: "Ein Kaiserschmarrn" Deutschland und die Habsburger - Lau-Verlag - ISBN 978-3-941400-31-3, 2010
* Lothar Höbelt: *Die Habsburger. Aufstieg und Glanz einer europäischen Dynastie.* Theiss, Stuttgart 2009, ISBN 978-3-8062-2196-1.

## Im Netz

* 
* Habsburga Heascha auf austria-lexikon.at
* ''Die Welt der Habsburger'' 
* ''The Hapsburg Monarchy'' (Wickham Steed, 1913)) eLibrary Austria Project (englisch, E-Book)
Hosea (Buach)

Des **Buach Hosea** (hebr. הוֹשֵׁעַ) is a Buach vom jüdischn Tanach und vom Oitn Testament in da christlichn Bibel. Des Buach is noch Hosea benonnt, der im 8. Joahundat v. Kr. im Nordreich Israel ois Prophet gwirkt hobn soll.
Manner

**Manner** is da Nauman von ana Schoklad- und Keksfabrik in Wean und aa vo ana Markn vo do. Des bekauntaste Produkt vo dera Firma is de legendäre **Manner Schnittn** (a Schnittn mit Hoslnusskrem). Da Weabespruch dafia haaßt seit ewich *Manner mag man eben* ("Manner mog ma em").

De Firma haaßt genau **Josef Manner & Comp AG**, mit Fabrikn in Wean (Hernois, 17. Hieb), Woikasdorf (Nidaestareich) und Perg (Owaestareich). In Perg steht da wödgresste Wafflofn mit ana Togeskapazität vo 49 Tonnen.

De Originäu Manner-Schnittn tauchn 1898 s easchte Moi ois „Neapolitaner Schnitte No. 239“ urkundlich auf. "Neapolitana" haassns deshoib, weu urspringlich wichtige Zuadotn, wie de Hoslniss, de Kokosfettn und des Gaugau-Puiva aus da Nächn vo Neape kumman san.

## Beleg



## Literatua

* Kühschelm, Oliver: *Manner. „Die Schnitte der Patrioten“* In: Brix, Emil / Bruckmüller, Ernst, Stekl Hannes (Hrsg): *Memoria Austriae III – Unternehmer, Firmen, Produkte* Verlag für Geschichte und Politik, Wien 2005. S.&nbsp;97–130. ISBN 3-7028-0419-6

## Im Netz

* Haamseitn vo Manner
Martin Behaim

Da **Martin Behaim** (* 6. Oktober 1459 z Niamberg; † 29. Juli 1507 z Lissabon, Portugal), aa *Martin Bohemus,* port. *Martinho da Boémia* und lat. *Martinus de Boemia,* wor a bayrischa Tuachhendla aus Niamberg und portugiesischa Ritta. Ea guit ois da Entwickla vom ejtastn dahoidanen Globus, vom Behaim sejm **Eadopfe** gnennt (weatle gmoant: de Eadn ois Opfe dorgstejt).

Da Eadopfe geht vo da middloitalichn Vorstejungswejd vo drei Kontinentn aus: Asien, Europa und Afrika wieder. Amerika, Australien und da Pazifik fejn. Es is de de sejbe Wejdsicht, mit dea da Kolumbus sei berihmte Roas af Amerika otretn hod.

In da Ruhmeshoin z Minga steht a Büstn vom Behaim. Z Niamberg afm Theresienplotz steht a Denkmoi vo eam.

## Schau aa
*Niamberga Witz
*Niamberga Trichta

## Literatua
* Bräunlein, Peter. *Martin Behaim: Legende und Wirklichkeit eines berühmten Nürnbergers*. Bamberg: Bayerische Verl.-Anst., 1992. ISBN 3-87052-855-9
* Steven Ozment, *Three Behaim Boys: Growing Up in Early Modern Germany. A Chronicle of Their Lives*. New Haven, CT: Yale University Press, l990.
* O. Peschel, *Geschichte der Eadkunde*, 214-215, 226, 251, and *Zeitalter der Entdeckungen*, S. 90
* Ernest George Ravenstein: *Translations & commentary on Martin Behaim's "Erdapfel"*. London: Greaves and Thomas, 1994. ISBN 0-9522258-0-8

## Im Netz

* 
* Martin-Behaim-Gymnasium Nürnberg: Martin Behaim, Kunstpädagogisches Zentrum im Germanischen Nationalmuseum, 1992
* 500 Jahre Martin Behaim - Leben und Wirken in Zeugnissen der Stadtbibliothek Nürnberg. Montag, 24. September 2007 bis Freitag, 11. Jenna 2008
* Stephan Maurer: Globus als Vermächtnis. Behaim 500 Jahre tot. N-tv.de, Freitag, 27. Juli 2007
Steggalfiisch

A **Steggalfiisch** oda **Steckerlfisch** is a stoark gwiazta Fiisch, wo af an Steggal gruit wead. Dees is a boarische Spezialitet, wo auf Voiksfestn und im Biagoartn in Bayern und Östareich gean serviat wead. Traditionej wead da Steggalfisch aus Fiisch vo oahoamischn Fliss und Seen gmocht, wia zan Beispui Weißfiisch. Heit wean owa aa oft vaschiedane Zuchtfiisch vawendd.

Vorm Gruin wean de Fiisch mit oana Marinad aus Ej, Gwiazn und Knofe eigriebm und nacha af an eppa 60&nbsp;cm langs gwassads Hoizsteggal oda a gschejts Weidnzweigal afgspiesst. Steggalfiisch wean moast nochn Gruin in a Papia eigwicklt und do draus mit de Finga gessn. Dazua gibts oft a Brezn.

Steggalfiisch gibts scho seid Joarhundatn. Af da Wiesn is as Festzejd "Fischer Vroni" fiad Steggalfisch wejdweit bekannt.

## Beleg


## Im Netz
*''Steckerlfisch - Rezepte vom Münchner Oktoberfest'' auf kirchenweb.at
Woody Crumbo

Da **Woodrow "Woody" Crumbo** (* am 21. Jenna 1912, Lexington, Oklahoma; † am 4. Aprui 1989 z Cimarron, New Mexico), a noadamerikanischa Indiana, woa a Mola, Grafika, Fletnspuila und Dänza. Seine Weake stengan in berihmtn Museen, wia z. B. im Smithsonian Institution und im Metropolitan Museum of Art. Anno 1978 is a in de Oklahoma Hall of Fame aufgnumma woan

In de 1950a Joa hod da Crumbo fia drei Dollar a Mineral-Suach-Kit kafft und hod si zum Spass mit seim Kinstalfreind May Evans auf de Suach gmocht. De zwoa hom Bodnschätz im Weat vo mearan Milliona gfundn, drunta oane vo de gresstn Beryllium-Odan vo de Vaeinigtn Stootn.

## Beleg


## Im Netz
*"Land of Enchantment" (1946), one of Crumbo's best-known paintings https://web.archive.org/web/20100528065017/http://www.elpasotexas.gov/arch_museum/temporary_exhibits.asp.
*Woody Crumbo art, Smithsonian Institution Research Information System
Hiatamadl

Es **Hiatamadl** is a traditionella Voiksdanz, wo in Östareich und Bayern weit vabroadd is. En Danz gibts in vaschiedna Variantn. Da Nama kimmt vom Danzliadl "Koa Hiatamadl mog i net".

Da Danz hod de sejm Wuazln wia da Strohschneida, wo iwa ganz Eiropa vabroadd wor.

## Liadtext

:Koa Hiatamadl mog i net,
:Hod koane dickn Wadln net.
:I mog a Madl aus da Stod,
:Wos dicke Wadln hod.

## Variantn ausm Cheamgau

Vom Hiatamadl gibts vui Variantn, ois Beispui a Version ausm Cheamgau:
;Takt 1-4, Schritt:
8 Gehschritt in da Danzrichtung, de Aussnfiass fanga o
;Takt 5, Schritt:
Mit de Fuasspitzn vo de Aussnfiass oamoi vordupfa und nacha de Fiass zrucknehma.
;Takt 6, Schritt:
Mit de Innafiass afdupfa.
;Takt 7-8, Schritt:
Draaha mit 4 Schritt, oamoi im Uazoagasinn um de Poaraxn.
;Takt 9-12, Schritt:
Wiadaholung vom Takt 5-8.

## Oipmrock

Da Hubert vo Goisern hod draus a Pop-Version gmocht und mit seine Alpinkatzen 1992 die Hitparadn gstiamt. Ea hod spoda aa no a Version mit da moldawischn Gruppm Zdob şi Zdub afgnumma.

## Beleg


## Literatua
* Herbert Lager: *Österreichische Tänze, Unsere Grundformen*, Österreichischer Bundesverlag, Wean 1959
* Karl Horak: *Tiroler Volkstanzbuch*, Musikverlag Helbling, Innschbruck, 1974.

## Im Netz
* Hiatamadl: Noten und midi-Datai auf volksmusik.cc

### YouTube
* Koa Hiatamadl mog i ned (Hubert von Goisern, omodariat vom Ambros Woifal, 1991)
* Koa Hiatamadl mog i ned (Hubert von Goisern, Version vo 2011)
* Youtube: Hubert von Goisern & Zdob si Zdub - Koa Hiatamadl in Chisinau
Micha (Buach)

Des **Buach Micha** is a Buach vom jüdischn Tanach und vom Oitn Testament in da christlichn Bibel. In da griachischn Septuaginta hoaßt des Buach *Μιχαίας* (*Michaias*). Da Prophet Micha, noch dem des Buach benonnt wordn is, soll ausm Ort Moreschet kumma sei und im spätn 8. Jahrhundat v. Kr. gwirkt ham.
Drommehiata

**Drommehiata** (engl.: **Drumkeeper**) is de Bezeichnung fia a wichtige Roin in da Gsejschoft vo noadamerikanischn Indiana-Kuituan. Da Hiata vo da Dromme gibt in heilign Zeremonien an Takt o und is aa oft da Vuasänga (*lead singer*).

## Bedeitung

De Dromme und voa oim de grouße Dromme hot fia vui Indiana bis heit an mystischn Kuitstatus. Nua da Hiata vo da Dromme deaf de heilige Dromme nutzn bzw. sie deaf nua gnutzt wean, wann ea dabei is. Im Pow Wow schlogn mearane Leid de Dromme, da Drommehiata gibt owa en Takt o und is da Vuasänga.

Da Drommehiata muass auf de Dromme aufpassen und obocht gem, dass net entweiht wead. Es hot vui Regln gem, wia ma im Ritus mit da Dromme umgeh hot deafn und wia ned.

In traditionelln Zeremonien wean de Regln no bis heit ogwendt, wia z. B. im Pow Wow, im Sundanz oda bei da Schwitzhittn.

## Bauweis

Da Drommehiata hod de Dromme geabt oda ea hot gleant, wia ma a heilige Dromme baut. De Bauweis woa vo Stamm zu Stamm vaschiedn, obwoi olle traditionelln Indianadrommen aus Hoiz und da Haut vo Viechan gmocht woan san. Es hot z. B. Drommen aus Biffehaidln gem und soiche aus Hiaschhaidln. Aa in da Gress hom de Drommen stoak variiat. A boa noadestliche Stämm hom Wossa in de Drommen gfuit, wos da Dromme an oanzigoatign Klong gem hot.

## Literatua

* Alice Anne Callahan: *The osage ceremonial dance I'n-Lon-Schka*, University of Oklahoma Press, 1993. ISBN 9780806124865 (S. 52 ff.)

## Im Netz

* native-net.org ''Native American Drums''
Staaföd

Is **Staaföd** (aumtlich: Steinfeld) is da sidliche Teu vom Weana Beckn im Industrieviadl in Niedaestareich. Staaföd haßts deshoib, weus a Schottaebane is. De Hächn liegt ba 230 bis .

De wichtigstn Städd san Weana Neistod und Neinkiachn. Entwässat wiad de Region duach de Schwoaza und de Piesting. Sidlich vom Staaföd liegt de Bucklige Wöd, im Westn de Beag Rax, Schneeberg und Hoche Waund.

## Gschicht
De Haad is im 18. Joahundat unta da Kaisarin Maria Theresia mit Schwoazfean aufgfoastet wuan. Damit soit de Vasteppung vo da Laundschoft vahindat wean und de Bevökarung duach de Pecharei a zusätzliche Eaweabsmeglichkeit kriagn.

## Wiatschoft und Infrastruktur
Da Bodn im Staaföd is ned bsundas fruchtboa und fian Ockabau wenig geignet. De Region is desweng a traditionös Insdustriegebiet. Und weus a Schodaebane is, gibst aa vü Schodagruam fia de Bauindustrie. Duachs Staaföd fian de wichtigstn Vakeasweg vo Wean iwan Semmaring in Südn.

## Im Netz
* AEIOU iwas Staaföd
Web 2.0

**Web 2.0** is a Modewoat, des wo de interaktivn Phänomene im Internetz moand. De Numma 2.0 spuit af de Versionsnumman vo Programm o, hod owa do nua de Bedeitung, af de neian gmoaschoftlichn Nutzungsoartn vom Internetz hizweisn. De Bedeitung vo am Schlogwoat nimmt owa o, wei dea Begriff aa weitgehnd vo Soziale Medien odeckt wead.

## Beispui

Zu de Web 2.0 Owendunga zejn beispuisweis:

* Blog: Netzdogebiacha, wo da Lesa Kommentare eineschreim ko
* Media-Sharing-Plottfoam: Mediadatn, wia Fotos und Videos, kenna gspeichat, ogschaud und kommentiad wean
* Podcast: de Vaeffentlichung vo Audio- und Videodatein im Internetz
* Social News: Nutza kenna Nochrichtn schreim, beweatn und kommentian
* Soziale Lesezeichn: de Meglichkeit, af Seitn peasenliche Links z speichan
* soziale Netzweake: Netzseitn, de wo voa oim Beziahunga zwisch Nutzan eameglichn
* Virtueje Wejd: dreidimensionoie Plattfoam im Internetz 
* Wiki: Netzseitn fia Wissnssommlung, wia z.&nbsp;B. Wikipedia

## Im Netz

## Beleg
Geamaring

**Geamaring** (amtli: **Germering**) is a Grouße Kroasstod im Siidostn vom Landkroas Fiarstnfoidbruck (Obabayern), im Westn vo Minga.

## Eadkund

Geamaring liegt in da Mingara Schottaebene. Im Noadwestn vo da Stod liegt da Germeringa See, a kinstle oglegta Baggasee und da Parsbeag, a kloana bewoidata Beag.

### Stodgliedarung

* Geamaring 
* Untapfahofa 
* Neigeamaring
* Harthaus 
* Schusterhaisl 
* Stroafloch 
* Guat Wandlhoam
* Nebe

## Gschicht

Geamaring is ois *Kermaringon* zan easchnt Moi 859 und 864 gnennt worn. Es wead ognumma, dass de ejtaste Urkund vom Ortsnama *Germana vel ad monte* (eppa „(s Besitztum vo da) Schwesta am Beag“) schn vo 769 stammt.

## Berihmtheitn

* Carl Spitzweg (1808–1885), Mola
* Sportfreunde Stiller, Rock-Gruppn

## Im Netz

* Hoamseitn vo Germering
* 
* Gmoastatistik

## Beleg

* Hoamseitn vo Germering
Homer Simpson

**Homer Jay Simpson** (* 10. Mai 1955) is oane vo de Hauptfigurn vo da Serie Die Simpsons. Im Original werd a vum Dan Castellaneta synchronisiert.

Da Homer repräsentiat Stereotypn vo da US-amerikanische Untaschicht, wia zum Beispui Iwagwicht, Faiheit, Intoleranz, Unfähigkeit und Gedanknlosigkeit. Trotzdem oda deswegn wiakt a in da Ibazeichnung symphatisch und ghert a zu de beliabtastn Zeichntrickfigurn vo da Gegnwart.

## Literatua
* Irwin, William; Mark T. Conrad; Aeon Skoble (Hrsg.) (1999). *The Simpsons and Philosophy: The D'oh! of Homer*. Chicago: Open Court. ISBN 0-8126-9433-3.
* 

## Im Netz
* Fakten und Informationen im Simpsonspedia-Artikel

## Beleg
Podcast

**Podcast** san Serien vo Audio- oda Video-Episodn (Mediendatei, Sendung), de wo iwas Internetz iwa an Feed (moast RSS) abonniat wean kena. Des Woat hod weitgehend Webcast easetzt. Des hängt mitn Eafoig vom iPod vo Apple zamma, des wo a trogboara MP3-Spuija is. Des Koffawoat "Podcast" is aa a Zammasetztung vo *iPod* und Broadcasting (Sendung, im Rundfunk oda TV).

Podcast is quasi a Radiosendung, de wo ma jedazeit hean ko. Bei Videos wead aa oft *Vodcast*, *Video Podcast* oda *Vidcast* gsogt.

## Schau aa
* Broadcatch
* Enhanced Podcast
* Icecast
* Internetradio
* Online-Journalismus
* Videojournalist
* Vlog

## Literatua
* 

## Im Netz
* wiki.podcast.de Wiki vo deitschn Podcastan fia Podcasta
* Podcast.de Podcast-Portal, meara Medienpodcast
* podster.de Podcast-Portal, meara Laienpodcast
* Videoworkshop: ''So erstellt man einen Audio- und Videopodcast'', vom Michael Praetorius
Noad-Dakota

**Noad-Dakota** (amtli: **North Dakota**) is a Bundesstoot im neadlichn middlan Westn vo de USA. Da Nom kimmt vo de Dakota-Indiana, de wo zua Haptgruppm vo de Sioux ghean.

Noad-Dakota is 183.11&nbsp;km² grouß und hod ebba 640.000 Einwohna. De Haptstod is Bismarck. In Noad-Dakota wor friara amoi nua vo Sioux bewohnt. Heit liegt da Bevejkarungsotei vo de Indiana bei ebba 4%). Noad-Dakota grenzt on de Bundesstootn Siid-Dakota und Minnesota und im Noadn on de kanadischen Provinzn Saskatchewan und Manitoba.

Noad-Dakota is noch da Teilung vom friaran Territorium Dakota 1889 ois 39. Bundesstoot in de Vaeinigtn Stootn aufgnumma woan.

## Berihmtheitn

* Angie Dickinson (* 1931), Fernseng- und Fuimschauspuijarin
* Peggy Lee (1920–2002), Sängarin

## Beleg


## Im Netz

*  (englisch)